अशांत के मुकाबले शांत देशों में मारे गए दोगुने पत्रकार
भास्कर न्यूज नेटवर्क|नई दिल्ली
दुनियामें युद्ध से जूझ रहे अशांत देशों की तुलना में शांति प्रिय माने जाने वाले देशों में इस साल दोगुने पत्रकार मारे गए हैं। पिछले साल ये आंकड़े बिल्कुल उलट थे। 2014 में युद्धग्रस्त देशों में दो तिहाई पत्रकारों की हत्या हुई थी। इस साल दुनिया भर में पत्रकारों की कुल हत्याओं में सिर्फ 36% युद्धग्रस्त क्षेत्रों में हुई। जबकि 64% हत्याएं आम तौर पर शांत माने जाने वाले देशों में हुई, जिनमें भारत भी शामिल है। यह खुलासा मीडिया के लिए काम करने वाली संस्था ‘रिपोर्टर्स विदाउट बॉर्डर्स’ की ताजा रिपोर्ट में हुआ है।
इसके मुताबिक 2015 में दुनिया भर में 110 पत्रकारों की हत्या हुई। इनमें फ्रांस के 10 और भारत के 9 पत्रकार शामिल हैं। 67 पत्रकारों की हत्या काम के दौरान हुई है। इनमें फ्रांस और सोमालिया की एक-एक महिला पत्रकार भी शामिल हैं। फ्रांस में चार्ली हेब्दो मामले की वजह से पत्रकारों की हत्या हुई हैं। चौंकाने वाली बात यह है कि पाकिस्तान और अफगानिस्तान की तुलना में भारत में सबसे ज्यादा पत्रकारों की हत्या हुई है।
उधर, प्रेस की आजादी के मामले में हम दुनिया के 180 देशों में 136वें नंबर पर है। लेकिन इस मामले में हम केन्या, नेपाल, भूटान और हिंसा से जूझते नाइजीरिया, अफगानिस्तान और ट्यूनीशिया जैसे देशों से काफी पीछे हैं। हालांकि हमारे पड़ोसी बांग्लादेश 146वें और पाकिस्तान 159वें स्थान पर है। इस लिस्ट में फिनलैंड पहले और नॉर्वे दूसरे पायदान पर हैं।
मीडियाकर्मियों की हत्या के मामले 10 साल में 72% बढ़े
मीडियाकर्मियोंकी हत्या के मामले पिछले 10 साल में 72 फीसदी बढ़े हैं। इस दौरान दुनिया भर में 787 पत्रकारों की हत्या की जा चुकी है। हमारे यहां राजनीति-अपराध गठजोड़, अवैध खनन जैसे मामलों को उठाने वाले पत्रकारों को ज्यादा निशाना बनाया गया है। 2015 में हमारे यहां 9 पत्रकारों की हत्या हुई, जिनमें से 4 की हत्या ऐसे की मामले में हुई थी। इस साल आतंकी संगठनों ने 54 पत्रकारों को बंधक बनाया। इनमें सीरिया में 26, यमन में 13, इराक में 10 और लीबिया में 5 पत्रकारों को बंधक बनाया गया। 153 पत्रकारों की अलग-अलग मामलों में गिरफ्तारी भी हुई है। इनमें सबसे ज्यादा 23 पत्रकार चीन में गिरफ्तार किए गए। मिस्र में 22 और ईरान में 18 पत्रकार गिरफ्तार किए गए। तुर्की ने भी 9 पत्रकारों को गिरफ्तार किया।
पत्रकारों के लिए खतरनाक देश
पत्रकारों की हत्या
वर्ष
2011 67 इराक
2012 87 सीरिया
2013 71 फ्रांस, मैक्सिको
2014 66 यमन, सूडान
2015 110 भारत
{ 2015 में दुनिया में 110 पत्रकारों की हत्या
{ ‘रिपोर्टर्स विदाउट बॉर्डर्स’ ने जारी की रिपोर्ट
hin_Deva bho_Deva hin_Deva awa_Deva hin_Deva hin_Deva hin_Deva hin_Deva awa_Deva san_Deva mai_Deva mai_Deva bho_Deva kas_Deva awa_Deva awa_Deva hin_Deva